Клара Ханес
Върху сивото запустение…

Превод от испански: Рада Панчовска, —

chitanka.info

ВЪРХУ СИВОТО запустение

поронват злато папратите,

трънката

запалва със своите плодове

рубинени примамки,

минзухарите

дават път на желанието

с плътски звезди

и пламтят листата на офиката,

но ти,

ела със стъпка на вълк:

това е само залезът на годината,

която не иска да заглъхне

или може би се обкичва

за сетния банкет,

онзи, в който смъртта ще засити

последното си желание да знае.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.